ఎన్టీఆర్ తొలిసారి మూడు పాత్రలు పోషిస్తోన్న ‘జై లవకుశ’ చిత్రం దసరా సీజన్లో విడుదల కానుంది. బాబీ (‘పవర్’ ఫేమ్) దర్శకత్వం వహిస్తోన్న ఈ చిత్రంలో రాశీ ఖన్నా, నివేదా థామస్ నాయికలు. దేవీ నవరాత్రులు ప్రారంభమయ్యే సెప్టెంబర్ 21న చిత్రాన్ని ప్రేక్షకుల ముందుకు తీసుకురానున్నట్లు చిత్ర నిర్మాత, నందమూరి తారకరామారావు ఆర్ట్స్ అధినేత నందమూరి కల్యాణ్రామ్ తెలిపారు. సెప్టెంబర్ 30న దసరా పండగ. అంటే దసరా సెలవుల ద్వారా పూర్తి స్థాయి ప్రయోజనం పొందాలనేది నిర్మాత ఉద్దేశం. జూలై తొలి వారంలో ఈ సినిమా టీజర్ను ఆవిష్కరించనున్నారు. ఈ చిత్రంలో ఎన్టీఆర్ పోషిస్తున్న మూడు పాత్రల్లో ఒక దానికి నెగటివ్ షేడ్స్ ఉంటాయనీ, ఈ పాత్రను తారక్ సవాలుగా తీసుకొని చేస్తున్నారనీ యూనిట్ సభ్యులు తెలిపారు. ఇప్పటికే ఎన్టీఆర్ ఫస్ట్లుక్.. ఆయన అభిమానులతో పాటు సగటు సినీ ప్రేక్షకుల్నీ ఆకట్టుకుంది. హిందీలో ‘గుడ్డూ రంగీలా’, ‘కాబిల్’ సినిమాల్లో విలన్గా మంచి పేరు తెచ్చుకొన్న రోణిత్ రాయ్.. ఈ సినిమాలో విలన్ రోల్ చేస్తున్నారు. ఇటీవలే ఎన్టీఆర్, రోణిత్పై యాక్షన్ సన్నివేశాలు చిత్రీకరించారు. నెలాఖరు వరకు ఈ షెడ్యూల్ జరగనుంది.
ntr tolisari moodu paatralu pooshistoonna ‘jai lavakusa’ chitram dasara seejanlo vidudala kaanundi. babi (‘paver’ fame) darsakatvam vahistonna ee chitramlo raashee khanna, niveda thamas naayikalu. devi navaraatrulu praarambhamayye september 21na chitraanni prekshakula munduku teesukuraanunnatlu chitra nirmaata, nandamuri tarakaramarao arts adhinetha nandamuri kalyanram telipaaru. september 30na dasara pandaga. ante dasara selavula dwara puurti sthaayi prayojanam pondalanedi nirmaata uddesam. juulai toli vaaramlo ee sinima teasernu aavishkarinchanunnaaru. ee chitramlo ntr pooshistunna moodu paatrallo oka daaniki negative shades untaayanee, ee paatranu tarak savaluga teesukoni chestunnarani unit sabhyulu telipaaru. ippatike ntr fustluck.. aayana abhimaanulatho paatu sagatu cinee prekshakulni aakattukundi. hindeelo ‘guddoo rangila’, ‘kabil’ cinemallo vilangaa manchi paeru tecchukonna ronit raay.. ee cinemalo vilan rol chestunnaru. itivale ntr, ronitpai action sannivesaalu chitreekarinchaaru. nelakharu varaku ee shedule jaraganundi.